సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆసీస్ గడ్డపై భారత్ ఫేవరెట్ కాదు: గిల్‌క్రిస్ట్
2003-04లో సౌరవ్ గంగూలీ సారథ్యంలోని భారత్ జట్టు సిరీస్‌ని డ్రాగా ముగించగా.. 2003-04లో ధోనీ నాయకత్వంలో సిరీస్‌ని 1-2తో చేజార్చుకుంది.
Samayam Telugu | Updated:
Nov 29, 2018, 01:16PM IST
ఆస్ట్రేలియా గడ్డపై భారత్ జట్టు టెస్టు సిరీస్‌‌ని గెలిచే అవకాశాలు తక్కువేనని ఆసీస్ మాజీ వికెట్ కీపర్ ఆడమ్ గిల్‌క్రిస్ట్ అభిప్రాయపడ్డాడు. డిసెంబరు 6 నుంచి ఆస్ట్రేలియాతో నాలుగు టెస్టుల సిరీస్‌లో భారత్ జట్టు తలపడనుండగా.. సుదీర్ఘకాలంగా ఇప్పటి వరకూ ఆ గడ్డపై ఒక్క టెస్టు సిరీస్‌ని కూడా టీమిండియా గెలవలేకపోయింది. అయితే.. మునుపటితో పోలిస్తే ఇప్పుడు భారత్ జట్టు మంచి సమతూకంతో ఉండటం, మరోవైపు డేవిడ్ వార్నర్, స్టీవ్‌స్మిత్ లేకపోవడంతో ఆసీస్ జట్టు బలహీనంగా కనిపిస్తుండటతో.. కోహ్లీసేన కచ్చితంగా టెస్టు సిరీస్ గెలుస్తుందని భారత మాజీ క్రికెటర్లు ధీమా వ్యక్తం చేస్తున్నారు.
ఆస్ట్రేలియా గడ్డపై టెస్టుల్లో భారత్ రికార్డుల్ని ఓసారి పరిశీలిస్తే..! 2003-04లో సౌరవ్ గంగూలీ సారథ్యంలోని భారత్ జట్టు సిరీస్‌ని డ్రాగా ముగించగా.. 2003-04లో ధోనీ నాయకత్వంలో సిరీస్‌ని 1-2తో చేజార్చుకుంది. అలానే 2014-15లో విరాట్ కోహ్లి ఏకంగా 4 శతకాలు బాదినా.. భారత్ జట్టు‌కి మాత్రం 0-2తో ఓటమి తప్పలేదు. తాజాగా ఈ రికార్డుల్ని ప్రస్తావించిన గిల్‌క్రిస్ట్.. సిరీస్‌లో భారత్ ఫేవరెట్ కాదని తేల్చేశాడు.